ᱢᱟᱭᱛᱷᱚᱱ ᱯᱟᱣᱟᱨ ᱯᱞᱟᱱᱴ

ᱢᱟᱭᱛᱷᱚᱱ ᱯᱟᱣᱟᱨ ᱞᱤᱢᱤᱴᱮᱰ (ᱮᱢ.ᱯᱤ.ᱮᱞ) ᱫᱚ ᱢᱤᱫ ᱵᱤᱡᱽᱞᱤ ᱛᱮᱭᱟᱨ ᱯᱞᱟᱱᱴ ᱠᱟᱱᱟ ᱾ ᱱᱚᱣᱟ ᱫᱚ ᱴᱟᱴᱟ ᱯᱟᱣᱟᱨ ᱟᱨ ᱫᱟᱢᱚᱫᱚᱨ ᱜᱷᱟᱹᱴᱤ ᱱᱤᱜᱟᱢ ᱨᱮᱱᱟᱜ ᱡᱚᱯᱚᱲᱟᱣ ᱩᱫᱽᱜᱟᱹᱣ ᱠᱟᱱᱟ ᱾ ᱱᱚᱣᱟ ᱩᱫᱽᱜᱟᱹᱣ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱷᱟᱱᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱱᱤᱨᱥᱟ ᱨᱮ ᱑᱐᱕᱐ ᱢᱮᱜᱟᱣᱟᱴ (᱒×᱕᱒᱕ ᱢᱮᱜᱟᱣᱟᱴ ᱭᱩᱱᱤᱴ) ᱞᱟᱹᱜᱩ ᱞᱮᱱᱟ ᱾ ᱱᱚᱣᱟ ᱯᱨᱚᱡᱮᱠᱴ ᱫᱚ ᱥᱟᱵᱽᱠᱨᱤᱴᱤᱠᱟᱞ ᱴᱮᱠᱱᱚᱞᱚᱡᱤ ᱵᱮᱵᱷᱟᱨ ᱠᱟᱛᱮ ᱥᱤᱧᱚᱛ ᱨᱮᱱᱟᱜ ᱯᱩᱭᱞᱩ ᱕᱒᱕ ᱢᱮᱜᱟᱣᱟᱴ ᱭᱩᱱᱤᱴ ᱛᱷᱟᱨᱢᱟᱞ ᱯᱟᱣᱟᱨ ᱯᱞᱟᱱᱴ ᱠᱟᱱᱟ ᱾ ᱱᱚᱣᱟ ᱫᱚ ᱠᱚᱭᱞᱟ ᱛᱮ ᱛᱷᱟᱨᱢᱟᱞ ᱯᱟᱣᱟᱨ ᱯᱞᱟᱱᱴ ᱠᱟᱱᱟ ᱟᱨ ᱫᱤᱥᱚᱢ ᱨᱮ ᱯᱩᱭᱞᱩ ᱯᱤᱯᱤᱯᱤ ᱵᱷᱮᱱᱪᱚᱨ ᱯᱞᱟᱱᱴ ᱠᱟᱱᱟ ᱾ ᱱᱚᱣᱟ ᱯᱨᱚᱡᱮᱠᱴ ᱫᱚ ᱥᱤᱧᱚᱛ ᱨᱮᱱᱟᱜ ᱯᱩᱭᱞᱩ ᱯᱚᱵᱽᱞᱤᱠ ᱯᱨᱟᱭᱣᱮᱴ ᱯᱟᱣᱟᱨ ᱯᱨᱚᱡᱮᱠᱴ ᱠᱟᱱᱟ ᱾ ᱵᱤᱰᱤᱝ ᱨᱮᱱᱟᱜ ᱢᱟᱹᱱ ᱞᱮᱠᱟᱛᱮ, ᱱᱚᱣᱟ ᱯᱨᱚᱡᱮᱠᱴ ᱫᱚ ᱥᱤᱧᱚᱛᱤᱭᱟᱹ ᱠᱚᱭᱞᱟ ᱛᱮ ᱪᱟᱞᱟᱣ ᱞᱟᱹᱜᱤᱫ ᱰᱤᱡᱟᱭᱤᱱ ᱞᱮᱱᱟ ᱾ ᱱᱚᱶᱟ ᱯᱨᱚᱡᱮᱠᱴ ᱛᱮ ᱑᱖ ᱢᱤᱞᱤᱭᱚᱱ ᱚᱲᱟᱜ ᱨᱤᱱ ᱠᱷᱟᱴᱚᱠ ᱠᱚ ᱞᱟᱵᱷ ᱧᱟᱢ ᱠᱚᱣᱟ, ᱚᱱᱟ ᱪᱷᱟᱰᱟ ᱠᱟᱛᱮ ᱤᱱᱰᱟᱥᱴᱨᱤ ᱟᱨ ᱪᱟᱥ ᱠᱟᱹᱢᱤ ᱨᱮ ᱠᱷᱚᱨᱚᱪ ᱦᱮᱯᱨᱟᱣ ᱵᱤᱡᱽᱞᱤ ᱮᱢ ᱦᱩᱭᱩᱜᱼᱟ ᱾ ᱱᱚᱶᱟ ᱯᱨᱚᱡᱮᱠᱴ ᱫᱚ ᱟᱹᱰᱤ ᱜᱷᱟᱹᱲᱤᱡ ᱵᱤᱡᱽᱞᱤ ᱠᱤᱨᱤᱧ ᱥᱚᱦᱢᱚᱛ ᱞᱮᱠᱟᱛᱮ ᱱᱟᱶᱟ ᱫᱤᱞᱞᱤ, ᱡᱷᱟᱨᱠᱷᱚᱸᱰ, ᱯᱚᱪᱷᱤᱢ ᱵᱟᱝᱞᱟ ᱟᱨ ᱠᱮᱨᱟᱞᱟ ᱨᱮ ᱵᱤᱡᱽᱞᱤ ᱮᱢᱚᱜ ᱠᱟᱱᱟ ᱾ ᱱᱚᱣᱟ ᱫᱚ ᱵᱤᱡᱽᱞᱤ ᱨᱮᱭᱟᱜ ᱢᱤᱫ ᱦᱮᱯᱨᱟᱣ ᱥᱚᱨᱥ ᱮᱢᱟᱭᱟ ᱟᱨ ᱱᱚᱶᱟ ᱯᱚᱱᱚᱛ ᱠᱚ ᱨᱮ ᱵᱤᱡᱽᱞᱤ ᱨᱮᱭᱟᱜ ᱵᱟᱹᱨᱛᱤ ᱪᱟᱦᱤᱫᱟ ᱯᱩᱨᱟᱹᱣ ᱨᱮ ᱜᱚᱲᱚ ᱮᱢᱟᱭᱟ ᱾ ᱯᱨᱚᱡᱮᱠᱴ ᱠᱷᱚᱱ ᱫᱟᱲᱮ ᱛᱮ ᱵᱮᱱᱟᱣ ᱟᱨ ᱥᱮᱵᱟ ᱤᱱᱰᱟᱥᱴᱨᱤ ᱠᱚ ᱨᱮᱭᱟᱜ ᱦᱮᱯᱨᱟᱣ ᱥᱩᱫᱷᱨᱟᱹᱣ ᱨᱮ ᱜᱚᱲᱚ ᱧᱟᱢᱚᱜᱼᱟ ᱾ ᱫᱟᱲᱮ ᱱᱚᱣᱟ ᱨᱮ ᱑᱐᱕᱐ ᱢᱮᱜᱟᱣᱟᱴ ᱨᱮᱱᱟᱜ ᱤᱱᱥᱴᱚᱞ ᱠᱮᱯᱟᱥᱤᱴᱤ ᱢᱮᱱᱟᱜᱼᱟ ᱾ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ ᱥᱳᱨᱥᱣᱚᱪ ᱨᱮ ᱢᱟᱭᱛᱷᱚᱱ ᱨᱟᱭᱤᱴ ᱵᱮᱸᱠ ᱛᱷᱚᱨᱢᱟᱞ ᱯᱟᱣᱟᱨ ᱥᱴᱮᱥᱚᱱ ᱪᱷᱟᱸᱪ:ᱫᱟᱢᱚᱫᱚᱨ ᱜᱷᱟᱹᱴᱤ ᱪᱷᱟᱸᱪ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱤᱡᱽᱞᱤ ᱯᱞᱟᱱᱴ ᱠᱚ